Jennifer Garner
Jennifer Anne Affleck, hasa hujulikana kwa jina lake la kuzaliwa kama Jennifer Garner (amezaliwa tar. 17 Aprili 1972), ni mwigizaji wa filamu kutoka nchini Marekani. Garner amejipatia umaarufu mkubwa kwa kucheza kwake kama kachero wa CIA, Sydney Bristow, katika kipindi cha mfululizo wa TV cha "Alias", ambacho kilikuwa kikirushwa hewani na televisheni ya ABC kwa misimu mitano ambayo ilianza kuanzia 2001 hadi 2006. Wakati anafanyakazi kwenye "Alias", amepata kucheza nyusika chache-chache kwenye mafilamu makubwa-makubwa kama vile "Pearl Harbor" (2001) na "Catch Me if You Can" (2002). Tangu hapo, Garner ameonekana kwenye nyusika kadha wa kadha akiwa kama mwigizaji mwandamizi vilevile mwigizaji mkuu kwenye mamiradi makubwa ikiwa ni pamoja na "Daredevil" (2003), "13 Going on 30" (2004) na "Juno" (2007). Ameolewa na mwigizaji na mwongozaji wa filamu Ben Affleck, ambaye kwa pamoja wameweza kujipatia watoto wawili wa kike.
Eric Wainaina
Wainaina alizaliwa mjini Nairobi, Kenya, na George Gitau Wainaina na Margaret Wangari Wainaina. Yeye ana ndugu mmoja, Simon Wainaina. Upendo wake wa muziki ulianza akiwa na umri mdogo. Alipata piano akiwa na umri wa miaka 4, iliyokuwa imenunuliwa kwa ajili ya ndugu yake Simoni ambaye alipendelea soka. Wainaina basi alichukua masomo katika piano shingo upande. Yeye walishiriki katika kwaya akiwa katika shule ya msingi na ya upili ya St Mary's, Nairobi, lakini kwa muda mfupi alicheza mchezo wa vikapu. Alipokuwa akikua, Wainaina aliathiriwa kimuziki na wasanii wa kimataifa, kama vile Papa Wemba, Youssou N'Dour, Lokua Kanza na Paul Simon.